Ẹni kejì tí ó tún wá sí ọ̀dọ̀ Aṣojú-Olódùmarè bẹ̀rẹ̀ ọ̀rọ̀ tirẹ̀ báyìí, ó ní ‘Ìwọ ìranńṣẹ́ Ẹlẹ́dàá ayé, ìwọ ìranńṣẹ́ Ẹlẹ́dàá ọ̀run, bá mi wí fún Ọlọ́run Ọba kó Ó gba ọ̀rọ̀ mi yìí yẹ̀wọ̀, ẹni tí ó jẹ́ ọ̀gá fún mí ní ibi iṣẹ́ burú bí ejò olóró, ó ní ìkà bí ẹni pé òun pàápàá kì í ṣe ènìyàn, ó le bí òkúta. A máa rán mi ni iṣẹ́ lọ́sàn-án a máa rán mi ni iṣẹ́ lóru, a máa rán mi ní ìṣẹ́ ní ìkọ̀kọ̀, amáa rán mi ní iṣẹ́ ní gbangba, kò kí mi ‘kú iṣẹ́’ lọ́jọ́ kan rí a sì máa fa ojú ro láti òwúrọ̀ di ojú alẹ̀ koko, nítorí èmi bẹ̀ ọ́, bá mi wí fún Ọlọ́run Ọba wí pé kí Ó fi mí sí abẹ́ ẹlòmíràn tí yóó maa ṣe ìtọ́jù mi.
Eni keji ti o tun wa si odo Asoju-Olodumare bere oro tire bayii, o ni ‘Iwo irannse Eledaa aye, iwo irannse Eledaa orun, ba mi wi fun Olorun Oba ko O gba oro mi yii yewo, eni ti o je oga fun mi ni ibi ise buru bi ejo oloro, o ni ika bi eni pe oun paapaa ki i se eniyan, o le bi okuta. A maa ran mi ni ise losan-an a maa ran mi ni ise loru, a maa ran mi ni ise ni ikoko, amaa ran mi ni ise ni gbangba, ko ki mi ‘ku ise’ lojo kan ri a si maa fa oju ro lati owuro di oju ale koko, nitori emi be o, ba mi wi fun Olorun Oba wi pe ki O fi mi si abe elomiran ti yoo maa se itoju mi.